La Orden de Calatrava ye una orden melitar fundada en lo sieglo XII por l'abat Remón de Fitero de la Orden de Cistels con un exercito reclutau en o Reino d'Aragón con l'obchetivo inicial de mantener las posicions de la Corona de Castiella en Qàlat Rabah (Calatrava la Vieja) mientres la Reconquiesta. La orden sufrió transformacions con lo tiempo y estendilló lo suyo campo d'acción en lo contexto de la Reconquiesta, establindo-se tamién en los reinos d'Aragón (destacando-ne la Comanda d'Alcanyiz), y Valencia. Dende que en 1477 Ferrando II d'Aragón fue esleito mayestre de la orden totz los reis d'Espanya revalidoron este títol. En l'actualidat tien un caracter honorifico y nobiliario.